Anastasios Charalambis

Anastasios Charalambis (; Kalavryta, 1862ko irailaren 22a – Atenas, 1949ko martxoaren 11) greziar militar eta politikaria izan zen. Greziako lehen ministroa izan zen 1922an.

Akademia Militar Helenikoan ikasi ondoren, kapitain izatera igo zen 1895ean, eta 1897ko Grezia eta Turkia gerran borrokatu zuen. Balkanetako Gerretan koronel graduarekin parte hartu zuen 1912-1913an. Lehen Mundu Gerran kargu militar garrantzitsuak izan zituen. 1918an teniente jeneral mailara igo zen eta urte horretan bertan armadatik erretiratu zen.

 1922an Turkiaren aurkako gerran Greziak izandako porrotaren ondorengo krisian, Alexandros Zaimis lehen ministro izendatu zuten irailean. Zaimis herrialdetik kanpo zegoenez, Sotirios Krokidas behin-behineko lehen ministro izendatu zuten. Charalambis lehen ministro izan zen egun batez, 1922ko irailaren 16an, Krokidas Atenasera iritsi eta karguaz jabetu zen arte.

Kategoria:Greziako ekialdeko ortodoxoak
Kategoria:Greziako militarrak
Kategoria:Lehen Mundu Gerrako militarrak
Kategoria:Greziako lehen ministroak